ANDREW WOMMACK EVANKELIUMIN ÄÄRELLÄ
USKO SAANEESI 16/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tässä Andrew Wommack.
Tervetuloa evankeliumin äärelle.
Tänään on USA:ssa kaatuneiden muistopäivä -
ja Iso-Britanniassa vapaapäivä.
Molempien puhelinkeskukset ovat tänään suljetut.
Kotisivulta löytyy kuitenkin päivän tarjous.
Sitä klikkaamalla saa kaikki tiedot.
Jatkan opetussarjaa "Usko saaneesi".
Tänään alkaa opetussarjan neljäs osa, jossa on viisi jaksoa.
Vielä kaksi osaa on sen jälkeen käymättä.
Ensimmäisessä osassa opetin, että Jeesus on jo tehnyt kaiken.
Kun Hän sanoi: "Se on täytetty", kaikki oli valmiina kristityille -
ristin tällä puolen. Katsomme taakse siihen, mitä Hän on tehnyt, -
ja otamme sitä käyttöön, emmekä yritä saada Jumalaa toimimaan.
Se on valtava toteamus, joka vaatii selitystä. Siksi opetan aiheesta.
Aloitin jakeista Ef. 1:3―14, joissa sanotaan, -
että meitä on jo siunattu, että meillä on jo viisaus ja rauha -
ja että meidät on jo hyväksytty ja sinetöity.
Paavali rukoili jakeissa Ef. 1:15―23, -
että silmämme aukenisivat näkemään sen, -
että meissä on jo sama voima, joka herätti Kristuksen kuolleista.
Toisessa osassa puhuin jakeesta Ef. 2:8, -
että meidät on pelastettu armosta uskon kautta.
Puhuin armon ja uskon yhdistelmästä.
Usko ottaa käyttöön sen, minkä Jumala on jo antanut.
Se on valtavan tärkeä asia.
Usko ei taivuta Jumalaa vaan ottaa käyttöön sen, minkä Hän on antanut.
Viime osassa otin esimerkiksi uskon ja armon yhteispelistä sapatinlevon.
Kun Jumala loi taivaat ja maan, Hän ei luonut ihmistä ensimmäiseksi, -
koska maa ei ollut valmis. Hän valmisti kaiken ennalta.
Ilman, ruuan, maan ja kaiken, mitä tarvittiin elämän ylläpitämiseen.
Sitten Hän loi ihmisen, joka otti vain vastaan, mitä Jumala oli jo antanut.
Hepr. 4:1―11 toteaa, että sapatinlepo kuvastaa sitä, -
mitä Jumala on jo tehnyt puolestamme hengenmaailmassa.
Olemme sapatinlevossa, jossa emme yritä saada Jumalaa parantamaan -
vaan jossa otamme vastaan parantumisen, joka on jo annettu.
Se on valtava toteamus. Tässä oli parin minuutin tiivistelmä siitä, -
mitä olen opettanut jo 15 jakson ajan.
Tänään alan opettaa hengellisestä sodankäynnistä.
Kuinka olemme yhteydessä Jumalaan ja vastustamme paholaista?
Koska ihmiset eivät ymmärrä, että Jeesus on jo tehnyt kaiken -
ja että Hän on jo kukistanut paholaisen, -
he ovat lukeneet paholaiselle paljon enemmän valtaa kuin hän ansaitsee.
Taistelemme kukistettua vihollista vastaan.
Iso osa Kristus-ruumiista, kuten se seurakunta, jossa itse vartuin, -
ei usko, että demonisia ongelmia on. Jos demoneja on, -
ne ovat jossakin kehitysmaiden pimeimmissä nurkissa.
Mutta kehittyneissä maissa ei demoneja tarvitse käsitellä.
Kristus-ruumiissa monet eivät edes tunnusta paholaista. He ajattelevat, -
että Jumala on kaikkivaltias ja hallitsee kaikkea, myös pahaa.
Kun karismaattinen liike nousi pintaan, oivallettiin, -
että hengellisiä voimia taistelee meitä vastaan. Olen samaa mieltä.
Uskon, että taistelemme demonisia voimia vastaan, mutta...
Sitä ei voi määritellä tarkkaan tiettyyn ryhmään, -
mutta Hengellä täytettyjen kristittyjen keskuudessa on paljon niitä, -
jotka tunnustavat demonien vastaisen taistelun olemassaolon -
mutta ovat vieneet sen äärimmäisyyksiin -
ja antaneet saatanalle valtavan vallan, joka ei kuulu hänelle.
Se on aiheuttanut ongelmia. Tähän tarvitaan tasapaino.
Puhun tänään hengellisestä sodankäynnistä yhdistettynä siihen, -
mitä Jeesus on jo tehnyt. Emme yritä saada Jumalaa voittamaan paholaista.
Saatana on kukistettu vihollinen. Miten käsittelemme hänet?
Saatana on yhä olemassa ja vastustaa meitä.
1. Piet. 5:8: "perkele, käy ympäri niinkuin kiljuva jalopeura, -
etsien, kenen hän saisi niellä."
Pelkästään se, että siinä sanotaan "hän etsii", -
kertoo, ettei hän voi niellä ketä tahansa.
Jokin meissä tai teoissamme avaa saatanalle oven elämäämme.
Synti ei ole ainoa, mutta se on suora tie.
Room. 6:16: "Ettekö tiedä, että kenen palvelijoiksi, ketä tottelemaan, -
te antaudutte, sen palvelijoita te olette, jota te tottelette, -
joko synnin palvelijoita, kuolemaksi, tahi kuuliaisuuden, vanhurskaudeksi?"
Synti on paholaiselle suora tie elämäämme.
Sitä ei haluta tehdä. Mutta synti ei ole ainoa ovi.
Pelko voi antaa saatanalle tilaa.
Monet opettavat hengellistä sodankäyntiä niin, -
että se antaa paholaiselle kunniaa ja lisää valtaa, mitä hän ei ansaitse.
Heidän kiinnostuksensa paholaiseen antaa paholaiselle tilaa.
Se vaatii selitystä. Puhun asiasta opetussarjan tässä osassa.
Suuri osa opetuksestani tulee Efesolaiskirjeestä.
Siitä paistava ajattelutapa on aivan erilainen kuin useimmilla on.
Siinä kerrotaan, mitä meillä jo on Kristuksessa.
Se ei opeta, mitä on tarjolla ja miten saada se, -
vaan että se on meissä jo ja meidän tulee ottaa se käyttöön.
Ef. 6:10―11: "Lopuksi, vahvistukaa Herrassa -
ja hänen väkevyytensä voimassa.
Pukekaa yllenne Jumalan koko sota-asu, -
voidaksenne kestää perkeleen kavalat juonet."
Jakeissa on tärkeitä termejä. Meidän tulee pukea yllemme -
Jumalan sota-asu, jotta kestämme perkeleen juonet.
Juonet tarkoittavat paholaisen petosta, vilppiä, oveluutta, viekkautta.
Uskon, että saatana ja demonisia voimia on olemassa.
Se hämmästyttää minua, miten monet kristityt eivät lue Raamattua -
tai miten monet eivät anna Raamatun muokata sitä, mitä he uskovat.
Mutta jos lukee Raamattua, etenkin UT:a, -
ei voi kiistää, että jotkin sairaudet ovat demonisia.
Jeesus ajoi ulos demoneja, jotta ihmiset paranivat.
Sokeus, kuurous ja koukistunut selkä olivat demonien aiheuttamia.
Väitänkö, että ne sairaudet ovat aina demonien aiheuttamia? En.
Mutta Raamatussa Jeesus paransi ne sillä tavalla. Se on vaihtoehto.
Monet fyysiset ongelmat ovat demonien aiheuttamia.
Siksi lääkärit eivät aina löydä oireiden syytä. Syy ei välttämättä ole fyysinen.
Vaikka fyysisiä ongelmia olisi, niiden alkuperä voi olla hengellinen -
eikä orgaaninen tai kemiallinen. Se voi olla demoninen.
Jutteli Oral Robertsin kanssa ennen kuin hän kuoli. Hän sanoi: -
"Suurimmat näkemäni ihmeet olivat niitä, kun demoneja ajettiin ulos."
Demonit aiheuttavat monia fyysisiä ongelmia. Raamattu vahvistaa sen.
Paholainen on siis olemassa. Jos luet Raamattua, uskot, että demoneja on.
Miten ne onnistuvat aiheuttamaan näitä ongelmia?
Paholaisen juonien, petoksen ja vilpin kautta.
Siksi Joh. 8:32:ssa sanotaan: "ja te tulette tuntemaan totuuden, -
ja totuus on tekevä teidät vapaiksi'."
Miksi totuus vapauttaa? Koska saatanan ainoa voima on petos.
Jos tunnet totuuden, sinua ei petkuteta.
Petoksen vahvuus on siinä, ettet tiedä olevasi petkutettu.
Heti kun tiedät sen, heti kun totuus valkenee, petoksen voima murtuu.
Saatanalla on valtaa vain niihin ihmisiin, jotka eivät tiedä totuutta.
Heti kun tiedät totuuden, saatana menettää voimansa.
Hän ei kykene pakottamaan sinua tekemään mitään.
Jotkut katsojat ovat nyt tuohtuneita sanoistani, -
koska ovat käyttäneet paholaista tekosyynä.
"En voi sille mitään. Paholainen pakotti."
Paholainen ei saa sinua tekemään mitään. Hän vain kiusaa.
Sinun pitää tehdä yhteistyötä. Perkele ei voi tehdä sinulle mitään -
ilman suostumustasi ja yhteistyötäsi.
Se pitää todeta uudestaan. Se oli voimallinen toteamus.
Paholainen ei voi tehdä sinulle mitään ilman suostumustasi ja yhteistyötäsi.
Ehkä ajattelet: "Se ei ole totta.
Minulla on syöpä, köyhyyttä ja avio-ongelmia. En minä tahtonut sitä -
enkä rukoillut sellaista. En toivottanut sellaista tervetulleeksi."
Et ehkä tehnyt sitä tarkoituksella, mutta saatana on valehdellut sinulle, -
ja olet ottanut vastaan väärää tietoa, mikä on antanut hänelle vallan -
tehdä se, mitä hän on tehnyt sinulle.
Esimerkiksi moni uskoo, että Jumala voi parantaa, -
muttei usko, että Hän on jo parantanut.
He uskovat, että joskus Jumala parantaa, joskus ei.
Osa uskoo, että joskus Jumala on sairauden takana -
ja pyrkii kurittamaan ja nöyryyttämään meitä sillä.
Kaikki ne ovat paholaisen juonia. Ne ovat valhetta ja petosta.
Jos uskot niistä yhteenkään, ne tekevät sinusta voimattoman.
Jos uskot, että Jumala on sairauden aikaansaaja, -
että Hän joko tahtoi tai salli sen jotakin oikeutettua tarkoitusta varten,-
rikot Jumalan Sanaa vastaan.
Jaak. 4:7: "...vastustakaa perkelettä, niin se teistä pakenee."
Se tarkoittaa aktiivista vastaan taistelua.
Jos et taistele sairautta vastaan vaan alistut sille -
uskoen Jumalalla olevan jokin tarkoitusperä, -
olet alistunut paholaisen valheelle ja petokselle.
Jos et vastusta paholaista, se ei pakene sinusta.
Jos hyväksyt sairauden ja pidät sitä luonnollisena, -
jos uskot perinnöllisiin, geneettisiin sairauksiin suvussasi ja hyväksyt ne, -
olet hyväksynyt paholaisen valheen. Se aiheuttaa sinulle ongelmia.
Isäni kuoli, kun hän oli 54-vuotias. Olin itse 12-vuotias.
Hän itse asiassa kuoli 10 vuotta aiemmin.
Hänellä oli sydänvaiva: valtimonrasvoittumistauti.
Isä oli ensimmäisiä, jotka elivät sellaisen leikkauksen läpi, -
jossa valtimo siirrettiin sydämestä polveen.
Hän taisi olla 50. henkilö, jolle operaatio suoritettiin.
Hän itse asiassa kuoli sairaalassa.
Seurakuntani pastori keräsi ryhmän rukoilemaan, ja aamukahdelta -
pastori sanoi: "Jumala joko paransi hänet tai ei, mutta minä lähden kotiin."
Hän uskoi isäni parantuneen.
Siihen aikaan isä oli kuollut ja lakana oli vedetty hänen kasvoilleen.
Sairaala-apulainen aikoi juuri viedä hänet ruumishuoneelle, -
mutta juuri kun ihmiset rukoilivat, isä nousi ylös ja potkaisi lakanan sivuun.
Apulainen laski alleen, kun pelästyi niin pahasti. Isä nousi kuolleista.
Mutta hän oli sen jälkeen sairasteleva.
Hänellä oli paljon vaivoja. Lopulta hän kuoli 54-vuotiaana.
Sen takia lääkärit ovat sanoneet, -
että minulla on riski sairastua sydäntauteihin.
Useimmat hyväksyvät sellaisen ja odottavat sen tapahtuvan itselleen.
Minä mursin sen. Kuultuani siitä tajusin, -
ettei minulla ole pakko olla niitä geenejä.
Sitä voi katsoa siltä kantilta, että äitini eli 96-vuotiaaksi.
Hän oli vahva kuin härkä 94-vuotiaaksi. Hän eli terveenä.
Miksei hyvistä geeneistä ikinä puhuta? Vain pahimmat vaihtoehdot mainitaan.
Useimmat hyväksyvät sen, ja se on paholaisen juoni.
Minä mursin mahdolliset sukukiroukset. Puhuin parantumista.
Minulle on tehty testi vakuutusta varten, ja siellä sanottiin, -
että minulla on 17-vuotiaan sydän. Ei sydänongelmia.
Sellaisen kanssa ei tarvitse elää. Ehkä sanot: -
"En ole antanut paholaiselle tilaa enkä ole tehnyt yhteistyötä."
Et ehkä tietoisesti vaan tietämättäsi.
Hoos. 4:6: "Minun kansani joutuu häviöön, sillä se on [tietoa] vailla."
Me häviämme, koska maailma on asettanut standardit, -
että 40-vuotiaana kukkulanharja ylittyy ja alamäki alkaa.
Siitä näkö ja kuulo alkaa heiketä ja energia vähenee.
Mutta 5. Moos. 34:7 osoittaa, että Mooses oli 120-vuotias -
eikä hänen elinvoimansa ollut kadonnut eivätkä silmät hämärtyneet.
Mooses oli 120-vuotias, ja viimeisenä elinpäivänään -
hän käveli itse Nebon vuoren huipulle kuolemaan.
120-vuotias mies kiipesi vuorelle.
Hänen elinvoimansa ei ollut kadonnut ja hänen näkönsä oli mitä mainioin.
Jos VT:n uskova kykeni siihen, takaan, -
että UT:n uskovallekin se on mahdollista.
Mutta jos hyväksyt paholaisen juonet ja valheet, -
jos uskot ylittäneesi kukkulanharjan ja että sinulla täytyy olla allergiaa -
ja poskiontelontulehdus kerran vuodessa, -
jos uskot sellaista, paholainen saa niiden valheiden kautta tien elämääsi.
Uskon, että yksi syy sille, miksi Aadam ja Eeva elivät 960-vuotiaiksi, oli se, -
että he eivät tienneet flunssakaudesta tai 40-vuotiaan kukkulanharjasta.
Aadamin ja Eevan jälkeläiset, Kain ja muut, -
alkoivat hankkia lapsia vasta 130-vuotiaina. He eivät tienneet.
Paholaiselta kesti tuhansia vuosia vakuuttaa ihmisille, -
että heidän kuuluu olla heikkoja ja vaivaisia.
Aadam ja Eeva elivät pitkään, koska he eivät olleet kuulleet näitä valheita.
Kesti kauan ennen kuin saatana sai syötettyä ihmisille -
epäilyn ja epäuskon, joiden kanssa nyt elämme.
Kuten Ef. 6:11:ssä sanotaan, meidän pitää vastustaa perkeleen juonia.
Ne ovat paholaisen valheita, petoksia ja ovelia juonia.
Jotkut ajattelevat: "Ei hän minua ole petkuttanut."
Emme edes tajua, miten petkutettuja olemme -
ja miten paljon olemme hyväksyneet.
Olemme hyväksyneet valheen, että meidän pitää olla sairaita. Ei tarvitse.
Ps. 91:10: "Ei [...] vitsaus lähesty sinun majaasi."
Useimmat uskovat pelkäävät sairautta.
He julistavat tulevansa sairaiksi ja odottavat kuolevansa johonkin tautiin.
Minulta on kysytty: "Miten sitten kuolee, jos ei sairauteen?"
Antaa vain henkensä, kuten Jeesus antoi.
Mooses kiipesi vuorelle 120-vuotiaana eikä hän saanut sydänkohtausta.
Oli vain hänen aikansa lähteä, ja hän lähti Herran luo.
Sinun ei tarvitse kuolla sairaana. Voit vain käydä makuulle ja kuolla.
E. W. Kenyon opetti paljon tätä mitä minä nyt. Hän kirjoitti useita kirjoja.
Sinä päivänä, kun hän kuoli ― hänen vaimonsa oli jo kuollut ―
hän söi aamiaista tyttärensä kanssa. Hän sanoi tyttärelleen: -
"Herra sanoi, että minä lähden kotiin kello 10."
Tytär sanoi: "Älä puhu tuollaista."
He söivät aamiaista, E. W. luki lehteä, katsoi kelloaan, -
taitteli lehden kasaan, kävi makuulle ja oli poissa.
Joku ajattelee: "En usko tuota." Sitten olet uskonut paholaisen juonen.
Kenneth Hagin teki samalla lailla.
Ystäväni vei hänelle ruokaa hänen kuolemaansa edeltäneenä iltana.
Ystäväni sanoi hänen voineen hyvin.
Aamulla hänet löydettiin kuolleena ja joku soitti hälytysnumeroon.
Häntä pidettiin elämää ylläpitävässä laitteistossa viikon ajan.
Lopulta tajuttiin, että hän oli poissa.
Piuhat irrotettiin. Perhe pidensi elämää hetken.
Hän oli siis ollut terve eikä seuraavana aamuna herännyt.
Charles Capps oli tuttavani. Olimme jutelleet joitakin kertoja.
Happy Caldwell oli Charles Cappsin hyvin läheinen ystävä.
Charles soitti Happylle jonakin perjantaina ja sanoi: -
"Jumala kertoi, että minä lähden kotiin sunnuntaina. Tahdoin vain hyvästellä."
Happy meni käymään Charlesin luona lauantaina, -
ja kertoi tämän voineen hyvin.
Charles kävi lauantaina nukkumaan, ja sunnuntaina hän oli poissa.
Hän oli terve, mutta hän vain antoi itsensä lähteä.
Jotkut eivät usko tätä. Sanon tämän rakkaudessa enkä tuomitse sinua, -
mutta olet uskonut paholaisen juonen, petoksen, valheen.
Sellaiset asiat avaavat saatanalle oven.
Hengellisen sodankäynnin yhteydessä puhutaan perkeleen vastustamisesta.
Ef. 6:11: "Pukekaa yllenne Jumalan koko sota-asu, -
voidaksenne kestää perkeleen kavalat juonet." Siis valheet ja petokset.
Saatana ei voi tehdä sinulle mitään ilman suostumustasi ja yhteistyötäsi.
Ei se johdu siitä, että tahtoisit tuloksia, joita saatana yrittää tuottaa.
Mutta siitä huolimatta, jos olet uskonut hänen valheitaan, -
se on avannut hänelle oven elämääsi.
Saatanalla ei ole voimaa jyrätä ketään.
Viittasin alussa jakeeseen 1. Piet. 5:8: -
"...Teidän vastustajanne, perkele, käy ympäri niinkuin kiljuva jalopeura, -
etsien, kenen hän saisi niellä."
Hän ei niele ketä tahansa. Hänellä ei ole voimaa pakottaa sinua mihinkään.
Hänen pitää iskeä valheilla ja petoksella ja kiusata sinua.
Jos hyväksyt paholaisen valheet ja petokset, -
avaat hänelle oven ja annat hänelle voiman tulla elämääsi.
Mutta jos tunnet totuuden, totuus tekee sinut vapaaksi (Joh. 8:32).
Kerron tästä asiasta, koska Jeesus on jo tehnyt osansa.
Hän on lunastanut meille vallan ja voiman, -
jotka ovat loputtomasti suurempia kuin paholaisella.
Sinun ei tarvitse antaa paholaisen hallita sinua.
Ei tarvitse käydä läpi hengellisiä harjoitteita, -
joista hengellisessä sodankäynnissä usein puhutaan.
Puhun niin nopeasti kuin pystyn, mutta aika loppuu.
Mutta saan puhua tästä mullistavasta aiheesta vielä neljä kertaa.
Tämä lienee kiistanalaisimpia asioita, joista opetan Usko saaneesi -sarjassa.
Kristus-ruumiissa on laaja osa, -
joka on antanut paholaiselle paljon enemmän valtaa kuin hänellä onkaan.
He uskovat, että hänellä on äärimmäinen valta ja voima.
Mutta oikeasti hän on kukistettu vihollinen.
Häntä on esitelty kukistettuna vihollisena läpi Raamatun.
Nyt ehdin neljän jakson ajan kertoa tästä, ja se voi mullistaa elämäsi.
Aikani loppui tältä päivältä. Kuuntele silti ilmoitusta.
Muistutan, että Iso-Britannian ja USA:n toimistot ovat kiinni tänään.
Materiaaleja voi silti tilata kotisivulta.
Sarjaan kuuluu kirja, CD:itä, DVD ja työkirja.
Kuuntele ilmoitusta ja tilaa materiaalit kotisivuilta jo tänään.
Päivän opetus on saatavilla Usko saaneesi -pakettina.
Siihen kuuluu opetussarja CD:llä, -
DVD:llä, kuten televisiossa, kirja sekä työkirja.
Työkirjan mukana tulee CD-levy, jolta voit tulostaa opetusten runkoja, -
opetuslapseuskysymyksiä ja Raamatun tekstejä.
Paketin listanhinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet kotisivuiltamme www.awme.net.
Kauppa ja tarjoukset löytyvät sivuilta.
Auttava puhelin on suljettu tänään vapaapäivän takia.
Mutta voit tilata materiaaleja kotisivujemme kautta milloin vain -
osoitteesta awme.net.
Kotisivulla on materiaaleja sekä tämän päivän lähetyksestä -
että monista muista aiheista.
Meille voi kirjoittaa ruudulla näkyvään osoitteeseen.
Arvostamme anteliaisuuttasi. Ota yhteyttä jo tänään!
Olet tervetullut tapaamaan Andrew'ta johonkin näistä tapahtumista: -
Heinäkuussa hän on Pohjois- Carolinassa, Washington DC:ssä, -
New Yorkissa ja Oklahomassa.
Elokuussa hän puhuu Oklahomassa, Kansasissa -
ja kolmessa kaupungissa Floridassa.
Lisätietoja tapahtumista saat kotisivuiltamme www.awme.net.
CHARIS-RAAMATTUKOULU MUUTTAA ELÄMÄN
Kun tulin tänne, minulla oli uskonnollisia näkemyksiä, -
joista monissa ei ollut järkeä. Kun tajusin sen, -
halusin väärät käsitykset pois mielestäni, -
ja halusin juurtua Sanaan ja alkaa nähdä kasvua. Se on ollut hienoa.
Charis-raamattukoululla on monta pistettä Iso-Britanniassa.
Lisätietoja saat osoitteesta awme.net
Andrew Wommack ja Charis- raamattukoulu toimivat käsi kädessä.
Ne antavat uskoville paikan soveltaa Sanaa ja nähdä ihmeellisiä tuloksia.
Olemme havainneet, että moni kristitty ei usko Jumalan tahtovan parantaa.
Toiset uskovat, että joskus Jumala parantaa, mutta eivät tiedä, milloin.
Iso osa työtämme on kouluttaa uskovia, -
että he voivat tehdä Jeesuksen tekoja ja suurempiakin.
Siinä ei ole mitään ihmeellistä.
Tahdoimme antaa ihmisille paikan, jossa he voivat sukeltaa Sanaan -
ja havaita, mitä paranemisesta sanotaan.
Monet etsivät parantumista, mutta kun katse kääntyy Parantajaan, -
prioriteetit menevät kohdilleen.
Etsikää ensin Jumalan valtakuntaa niin myös kaikki tämä teille annetaan.
Sydämen prioriteetit muuttuvat, kun Herraa etsitään ensin.
Parantamisen koulussa opiskelijat oppivat palvelijoiksi.
Jeesus heissä parantaa ihmiset. Hekin voivat parantaa ja tehdä ihmeitä.
Ihmiset paranevat, kun he katsovat suoratoistoa verkosta.
Se on vaikuttavaa. Voitelu on siellä läsnä.
Toivomme, että opiskelijat eivät pidä oppimaansa vain koulun sisällä -
vaan vievät sen kaduille.
Opiskelijat koulutetaan opetuslapsiksi. Se on ollut Andrew'n sydämen haave.
Parantamisen koulusta saat lisätietoja osoitteesta charisbiblecollege.org.
Parantamisen koulu on esimerkki siitä, -
miten Andrew'n mediatyö ja Charis- raamattukoulu kulkevat käsi kädessä.
Yhdessä ne antavat uskoville paikan soveltaa Sanaa ja nähdä tuloksia.
Andrew Wommackin työ ja Charis-raamattukoulu -
muuttavat elämää ja maailmaa.
Suomennos: Maija Tuukkanen